b'\n_START_ARTICLE_\nAle\xc5\xa1 \xc4\x8ceh\n_START_SECTION_\n\xc5\xbdivljenjepis\n_START_PARAGRAPH_\n\xc4\x8ceh je bil \xc4\x8dlan t. i.\xc2\xa0\xc2\xbbzlate generacije\xc2\xab\xc2\xa0slovenskega nogometa, s katero se je uvrstil na Evropsko prvenstvo v nogometu 2000 in na Svetovno prvenstvo v nogometu 2002. Svojo nogometno pot je za\xc4\x8del v mladinskih vrstah kluba NK Slovan. \xc4\x8clansko kariero je nadaljeval v mestnem tekmecu NK Olimpija, od koder je leta 1992 od\xc5\xa1el v avstrijski drugoliga\xc5\xa1ki klub Grazer AK. Tam se je razvil v dobrega veznega igralca in postal zelo priljubljen med navija\xc4\x8di. Kmalu je zaradi dobre igre postal tudi stalni \xc4\x8dlan Slovenske nogometne reprezentance. GAK je tudi s pomo\xc4\x8djo \xc4\x8ceha leta 1995 spet pri\xc5\xa1el v prvo avstrijsko ligo. Najve\xc4\x8dji uspeh je klub dosegel leta 2000 in 2002, ko je osvojil avstrijski pokal in superpokal. Spomladi leta 2003 je \xc4\x8ceh zapustil gra\xc5\xa1ki klub in prestopil v NK Maribor, kjer je ostal do zime 2004. Pozimi 2004 se je vrnil v Avstrijo, tokrat v klub LASK Linz, za katerega je igral od pomladi 2005 do poletja 2006. Poleti leta 2006 se je vrnil v svoj prvi klub, NK Olimpija, kjer je kon\xc4\x8dal svojo nogometno pot in za\xc4\x8del tudi z delom kot trener mladinske vrste. Od 3.januarja 2013 pa je pomo\xc4\x8dnik selektorju \xc4\x8dlanske izbrane vrste Sre\xc4\x8dku Katancu.Tudi njegov sin Tim \xc4\x8ceh je nogometa\xc5\xa1,ki trenutno igra za NK Kr\xc5\xa1ko.'